projecte-aina/catalan_government_crawling huggingface dataset:
Amb la campanya es vol impulsar la transformació digital segura de les empreses catalanes, independentment de la seva grandària, facilitant alhora la recuperació de l'activitat econòmica.
Durant aquest mes de juliol i des del programa Internet Segura, l'Agència de Ciberseguretat de Catalunya genera i ofereix recursos en línia per evitar riscos en la transformació digital dels negocis de persones emprenedores o autònomes: notícies sobre Internet per a petites i grans empreses, tests d'avaluació de riscos o microcursos, entre d'altres.
L'1 de gener de 2020 es va posar en marxa la nova Agència de Ciberseguretat de Catalunya, com entitat responsable, en l'àmbit de la Generalitat de Catalunya, d'impulsar les polítiques públiques de ciberseguretat adreçades a protegir la ciutadania, les empreses i les institucions del país.
Torna el concurs de l'Optimot en la seva quarta edició amb motiu de la diada de Sant Jordi.
Enguany proposa als seguidors de l' que publiquin una piulada, per tant, d'un màxim de 280 caràcters, amb rodatraps inclouent-hi mots compostos.
Rodatrap és un mot de nova creació que combina els rodolins i els versos del famós estil musical trap.
Per optar als premis cal ser major d'edat, seguir el compte de Twitter d' i incorporar l'etiqueta a les piulades.
Podeu publicar rodotraps fins al 6 de maig.
Us agrada rimar i fer rodolins o sou més de fer versos de trap?
A la Direcció General de Política Lingüística s'han inventat un concepte que ho engloba tot: els rodotraps.
Bàsicament, consisteix a fer dos versos apariats amb un to satíric o humorístic.
La llargada dels versos és lliure, amb la condició que els dos versos tinguin el mateix nombre de síl·labes.
I amb aquest nou concepte ja s'ha engegat el concurs anual que convoca el Departament de Cultura pels amants de la llengua pels volts de Sant Jordi.
Es tracta que feu un rodotrap en una piulada amb l'etiqueta.
Els versos apariats han de contenir un compost català, del tipus esquenadret, galtaplè, camacurt, bocamoll, caragirat, petitburgès, cagadubtes, pocavergonya, panxaconenta, mestretites... (també poden ser nova creació, sempre que estiguin ben formats).
Es valorarà que el compost català estigui ben contextualitzat en el rodotrap.
Tots els rodotraps presentats han de ser originals i inèdits.
Per no complicar massa les regles del joc, aquest any no ha d'estar lligat amb contingut de Sant Jordi.
Òbviament, es valorarà la correcció lingüística i la creativitat.
Per trobar una mica d'inspiració podeu consultar la fitxa sobre la formació de compostos catalans de l'Optimot.
Si a més voleu il·lustrar els versos amb una imatge o un GIF, ho podeu fer, tot i que això no és cap requisit.
Des del compte es repiularan els rodotraps publicats entre el 23 d'abril i el 6 de maig (a les 23.59h) que compleixin els requisits, que seran els que entraran a concurs.
La decisió del jurat es farà pública el 10 de maig (divendres) a través de Twitter (i també es farà conèixer a les persones guanyadores amb un missatge directe de Twitter).
El lliurament de premis es farà a partir del 13 de maig, a la Direcció General de Política Lingüística (c. del Portal de Santa Madrona, 6-8, 08001 Barcelona).
Us deixem un parell d'exemples d'inspiració:
Segurament no menges cada dia canapès.
Ja hi som, els mestretites, sempre donant lliçons,
quan vulgueu parlem de feminisme i de cançons.
L'educació en el lleure es caracteritza, entre altres coses, pels vincles de confiança que es creen entre educadors/es i participants.
Això fa que es donin unes condicions propícies per a què els infants que puguin estar patint situacions d'abús ho expliquin.
D'altra banda, també inclou compartir moments d'intimitat (dormitoris, dutxes, jocs amb contacte, moments de relaxació,...) que comporten elements de risc que cal prevenir.
Més d'una trentena de professionals de l'educació en el lleure s'han format per tenir recursos i eines per donar resposta a aquest tema.
Des de la Direcció General de Joventut fa temps que realitzem accions per prevenir i abordar el tema de l'abús sexual infantil (ASI) en l'àmbit de l'educació en el lleure.
La darrera acció més significativa ha estat la realització de formació presencial especialitzada adreçada a membres d'entitats, federacions, patronals i escoles d'educadors en el lleure impartida per la Fundació Vicky Bernadet, entitat experta en ASI.
El 28 de març i el 4 d'abril es va realitzar una nova edició del curs "Prevenció i abordatge de l'abús sexual infantil en l'educació en el lleure".
Al curs, de 9 hores de durada, s'hi han tractat elements clau com la conceptualització, la detecció i identificació, la revelació i l'actuació davant l'ASI.
Enguany, la formació ha tornat ha tenir una gran demanda i, finalment, 36 persones han completat la formació i han expressat la seva satisfacció fent-ne una valoració molt positiva.
En aquest sentit, ja es comença a treballar en l'organització de futures edicions d'aquest curs.
A banda de la formació especialitzada, des de la Direcció General de Joventut hem dut a terme altres actuacions en matèria de prevenció del maltractament infantil:
Tant si l'educació en el lleure forma part de la teva vida professional com si ho és del teu temps lliure, la formació és bàsica per acompanyar infants i joves en el seu desenvolupament com a persones.
Si vas tenir la sort de guanyar un dels passis d'Interrail del concurs DiscoverEU a la ronda de selecció del desembre del 2018, ara pots participar en un concurs de foto i vídeo!
Publica les teves fotos i vídeos per donar resposta a aquesta pregunta: "Què he explorat i descobert aquest any amb?"
DiscoverEU és una iniciativa de la Unió Europea que ofereix als joves l'oportunitat de viatjar per tot Europa sortejant passis d'Interrail en diverses convocatòries cada any.
En el marc d'aquesta iniciativa, totes aquelles persones que vàreu ser seleccionades en la ronda del desembre de l'any passat (2018) podeu participar en un concurs fotogràfic i guanyar 100€ només per publicar una foto o un vídeo a Instagram o Twitter.
Les imatges han de fer referència a la teva experiència en el viatge que et va portar arreu d'Europa amb DiscoverEU: quins llocs vas descobrir amb l'Interrail?
Quin és el procés per participar-hi?
Les imatges hauran de passar una validació per part de l'organització abans de veure's publicades.
Pot ser que aquesta validació duri 24 h entre setmana i aquelles publicades en cap de setmana no seran supervisades fins al dilluns.
Pots publicar tantes fotos o vídeos com vulguis, però només pots guanyar el premi una vegada.
Com es trien les imatges guanyadores?
La interacció amb les imatges és el que més comptarà!
Les 20 publicacions més populars (combinacions de m'agrades, comparticions, repiulades i comentaris) passaran a la següent ronda, així com també 10 comodins.
Entre les seleccionades, un jurat de professionals de la fotografia i les xarxes socials en triaran 5.
Les imatges i vídeos més originals i creatives guanyaran.
Fins al mes d'octubre, cada mes hi haurà 5 guanyadors/es, per tant, cada mes hi ha 500 euros en premis!
La data límit per participar-hi és el 15 d'octubre!
Segur que en el teu viatge vas fer una pila de fotos i vídeos amb el teu mòbil o càmera.
Originals, divertides, memorables, inoblidables... quina et donarà l'oportunitat de seguir guanyant?
Sant Joan és temps de foc, petards i coca!
I per la seva revetlla, el 23, et presentem un recull d'opcions repartides per tot el territori perquè, si no vols, no et quedis a casa!
La Revetlla de Sant Joan, també anomenada popularment com la Nit del Foc, la Nit de les Bruixes o la Nit del Ros, se celebra arreu dels Països Catalans durant la nit entre el 23 i 24 de juny.
És una nit màgica en què se celebra el solstici d'estiu, amb dos dies de retard, i que ha esdevingut una festa amb elements i costums molt marcats i simbòlics: el foc purificador, els banys de mitjanit, les herbes de sant Joan, les cançons, el ball o els guariments i més rituals màgics.
Enguany, et presentem algunes propostes perquè tinguis totes les opcions obertes durant la Revetlla, però pensa que hi ha revetlles i festes populars gairebé a tot arreu, així que informa't-en en el teu municipi.
La capital del Principat es transforma durant la Revetlla amb moltes fogueres i sopars populars repartides per tot el territori.
Tampoc hi falten balls i música de discjòqueis, com a la Plaça de la Virreina –a Gràcia-, al Parc de Josep Maria Serra i Martí –a Canyelles, Nou Barris- o a la Plaça del Congrés –a Sant Andreu- entre d'altres.
T'adjuntem un. pdf on podràs consultar totes les activitats.
A la capital del Tarragonès hi ha activitats tot el cap de setmana.
També revetlles, com la del port.
En aquest enllaç hi trobareu totes les activitats.
Al Parc Torre d'Enveja, al barri de Sant Joan, com no podria ser d'altra manera, organitza les seves festes al llarg de tot el cap de setmana.
Consulta aquí totes les activitats.
Flama del Canigó, fogueres i concerts.
Consulta aquí les diverses activitats.
A la Plaça Major podrem gaudir el 22, 23 i 24 de juny de les seves Falles, una Festa Patrimonial d'Interès Nacional i Patrimoni de la Humanitat.
Consulta tot el programa d'activitats des d'aquest.pdf.
Si et va més la festa i la música en directe, no et pots perdre el Festival Ítaca el 22 i 23 de juny, amb grups com Berri Txarrak, Doctor Prats o els Catarres.
Entrades i informació en aquest enllaç.
Baixada de la Flama del Canigó i revetlla popular amb orquestra i música al Passeig Miramar.
Aquí teniu els actes del dia 23 a Cambrils.
Revetlla popular de Sant Joan organitzada pel Casal Popular d'Igualada, el Foment, a la Rambla de Sant Isidre.
Consulta aquí les activitats programades.
Celebració de la màgica Revetlla de Sant Joan a la Platja de Garbí de La Ràpita, amb foguera, música en viu i sopar popular a la vora del mar.
Consulteu a aquest enllaç la programació completa.
Els veïns del barri de Sant Julià celebren un any més la revetlla de Sant Joan.
Les biblioteques públiques de Catalunya s'adapten a l'estació i continuen a prop teu oferint-te el seu catàleg a les platges i piscines d'arreu de Catalunya.
A més, pots participar en concursos al voltant de la lectura organitzats per les biblioteques!
Llicència CC0 -StockSnap - (Pixabay)
L'estiu és el moment ideal de l'any per desconnectar.
A més disposem de més temps per fer allò que ens agrada, per dedicar-nos a les nostres aficions, com la lectura.
Sol i aigua es poden combinar amb una bon llibre o una bona revista.
Biblioplatja, bibliopiscina, biblioparc, bibliomercat, bibliojardí, bibliopati... en aquestes petites biblioteques d'estiu trobaràs un catàleg seleccionat per a totes les edats i interessos: novel·la curta, còmics, contes, revistes i diaris...
Enguany el Servei de Biblioteques del Departament de Cultura i l'Associació de Publicacions Periòdiques en Català (APPEC) han reforçat les col·leccions de revistes de les biblioteques públiques i ofereixen activitats de lectura a l'aire lliure amb aquests tretze títols: Cavall Fort, Cocoter, Cuina, Descobrir, Diari Bitxos, El Tatano, Enderrock, Fosbury, Reporter Doc, Sàpiens, Namaka, Piu Piu i Petit Sapiens.
A més, han organitzat el concurs per al foment de la lectura i de les revistes en català.
Desa el teu mòbil i posa un llibre o una revista a les teves mans mentre prens el sol o la fresca.
També pots aprofitar l'estiu per visitar amb més freqüència les biblioteques i fugir de la calor.
En aquest equipaments descobriràs un munt de serveis que no t'imagines.
"La curiositat és filla de la ignorància i mare de la ciència", segons va dir el filòsof napolità Giambattista Vico.
Amb aquesta cita et presentem el concurs "Illuminating Curiosity", una suma de curiositat (desig intens de saber, de conèixer, d'aprendre alguna cosa) i de fotònica (ciència que estudia la generació, transmissió, o qualsevol altre tipus de tractament dels senyals òptics, és a dir, la llum).
Busques, busques i busques fins a trobar la solució?
Si respons de forma positiva a aquestes preguntes l'Institut de Ciències Fotòniques (ICFO) t'ho posa fàcil en la segona edició del concurs "Illuminating Curiosity".
Aquest certamen vol premiar la creativitat i la capacitat de comunicar idees buscant respostes a la ciència, com ara la ciència que estudia la llum.
El concurs parteix de preguntes curioses de diferents persones famoses i el repte és buscar les respostes i enviar-les en vídeo.
En els vídeos hauràs de mostrar la connexió de la resposta amb la ciència i la tecnologia de la llum.
Pots fer els vídeos resposta en català, en castellà o en anglès.
Els vídeos han de tenir una durada d'entre 30 segons i 3 minuts.
Aquests són els 6 reptes en forma de pregunta que planteja el concurs d'enguany:
Es pot menjar la llum? – Ferran Adrià, cuiner
Per què representem una idea com una bombeta encesa al cim del cap? - Pilarín Bayés, il·lustradora
Per què veiem el cel més lluminós per sota de l'arc de Sant Martí que per sobre? - Tomàs Molina, home del temps
En quines situacions la llum actua com una ona i en quines com una partícula? - Els Catarres, músics
Per què esternudem amb la llum del sol? - Paula Vélez i Miki Esparbé, actors
Per què les postes de sol són vermelloses? - Bonaventura Clotet, metge i investigador
Hi ha 3 modalitats de participació en funció de l'edat:
- Categoria vermella: participants fins a 12 anys
- Categoria verda: participants d'entre 13 i 17 anys
- Categoria blava: participants a partir de 18 anys
El jurat valorarà que els treballs responguin la pregunta d'acord amb la seva relació directa o indirecta amb la llum de manera entenedora i correcta des del punt de vista científic i, sobretot, que els vídeos siguin originals, entretinguts, creatius i innovadors.
Hi ha haurà diversos premis per a cadascuna de les categories del concurs: un xec de 200€ per vídeo premiat, diploma, trofeu, visita al plató del programa Quèquicom i TV3 i/o a les instal·lacions de l'ICFO.
La participació al concurs és gratuïta i el termini d'enviament de vídeos finalitza el 7 d'abril de 2016.
Si creus que la curiositat té cura, tens el remei a l'Illuminating Curiosity.
Si per contra, creus que no en té, com l'escriptora i poetessa nord-americana Dorothy Parker, ("L'avorriment es cura amb curiositat.
La curiositat no es cura amb res") participa igualment en aquest concurs on, de ben segur, aprendràs i descobriràs coses noves sobre la llum i el seu comportament.
Heu pensat mai si des del vostre esplai o cau podeu fer alguna cosa per tenir uns horaris més racionals?
Fer-ho milloraria la conciliació tant dels nois, noies i les seves famílies com dels equips de dirigents d'educació en el lleure.
Si sou monitors/es, caps escoltes o directors/es d'educació en el lleure això us interessa!
La Iniciativa per a la Reforma Horària, en col·laboració amb la Direcció General de Joventut, ha publicat una sèrie de consells i recomanacions per millorar el temps de lleure educatiu.
Mitjançant una sèrie d'entrevistes semi-estructurades realitzades durant el mes de juliol d'enguany a diferents entitats, s'han elaborat uns materials, en format d'infografia, que tenen l'objectiu de racionalitzar els horaris, les tasques i aprofitar millor el temps de lleure, especialment en esplais i caus.
Aquest és el resum de les 6 recomanacions:
A banda dels materials, la Iniciativa per a la Reforma Horària també us pot oferir:
- Xerrades o conferències per a famílies i equips d'educadors amb experts sobre la reforma horària
- Suport al disseny d'accions formatives en el marc dels cursos de formació de monitors i directors
- Acompanyament per a l'impuls de processos de millora de la gestió del temps a les organitzacions educatives
Podeu contactar per correu electrònic amb [EMAIL] per informar-vos sobre aquestes accions.
Si esteu estudiant algun grau vinculat al món audiovisual en una de les 12 universitats catalanes o us heu graduat en aquest àmbit durant el curs 2014-2015 no us ho penseu més, opteu als ajuts comUNIca.
Amb els ajuts es vol potenciar el talent dels estudiants i es premia el foment de la creació i la innovació audiovisual entre els joves.
Per participar-hi heu de presentar projectes per a qualsevol format audiovisual: televisió, ràdio o mitjans digitals.
Les propostes poden ser de qualsevol gènere, i al voltant de qualsevol temàtica o àmbit i han de ser originals i inèdits.
La presentació dels projectes pot ser individual o en grup i hauran de comptar amb la supervisió i el vistiplau d'un professor/a pertanyent al sistema universitari català, docent del grau que curseu o hagueu cursat.
Un cop hagueu triat el projecte que voleu presentar haureu d'omplir un formulari amb la següent informació:
- Preguió o escaleta del contingut
- Descripció del contingut, programació i objectius
- Idees base que han servit per la concepció del projecte, aquella informació que faciliti poder visualitzar el programa final proposat
- Característiques i accions per realitzar en cada canal
- Breu explicació dels membres de l'equip
Una comissió seleccionarà els tres projectes més creatius, innovadors i de major qualitat tècnica, segons els criteris següents:
- El grau d'innovació del projecte
- L'oportunitat que genera la proposta en el format i gènere seleccionat
- La qualitat tècnica i la viabilitat, que permetin als departaments de Nous Formats de Televisió, de Ràdio i de Mitjans Digitals de la Corporació Catalana de Mitjans Audiovisuals (CCMA) la realització i emissió dels projectes seleccionats a través dels canals de televisió, emissores de ràdio o mitjans digitals de la CCMA
- El grau de captació de nous públics, tenint en compte els hàbits de consum i, per tant, les possibilitat de captar audiència
El premi consisteix en la realització i/o execució per part de professionals de la CCMA dels projectes seleccionats.
En aquest procés també hi podreu participar, si ho desitgeu, els autors/res de la proposta dels projectes que es desenvolupin.
Un cop s'hagin realitzat els projectes, aquests s'emetran en el canal corresponent dels mitjans audiovisuals de la CCMA.
Fins quan ens hi podem apuntar?
El termini per presentar projectes finalitza el 22 de febrer.
Tingueu en compte que la sol·licitud s'ha de fer arribar en format paper al registre de l'Agència de Gestió dels Ajuts Universitaris i de Recerca (AGAUR) i també en format PDF per correu electrònic.
No us ho penseu més i poseu el vostre cervell a treballar.
Ja veieu que els projectes més innovadors i creatius es faran realitat!
Si mentre estudies a la universitat tens un projecte empresarial en marxa hi ha algú que et busca: els Global Student Entrepreneur Awards (GSEA).
Ara tens l'oportunitat de demostrar que ets el futur de l'emprenedoria a nivell mundial.
I et pots coronar a l'altra punta del món, a Bangkok.
L'associació Entrepreneur's Organitzation, amb més d'11.000 membres en 48 països, organitza els premis GSEA per trobar els millors joves emprenedors del món.
El proper 15 de març el Google Campus de Madrid acollirà una de les semifinals, d'on sortirà el representant de l'Estat espanyol que anirà a la gran final mundial de Bangkok.
Els requisits per participar-hi són:
- Estar cursant una carrera universitària
- Ser propietari/ària o accionista majoritari/ària d'un projecte empresarial amb ànim de lucre engegat fa sis mesos, com a mínim
- Haver facturat un mínim de 500 euros o haver rebut una injecció de capital extern de 1.000 euros
Si compleixes aquests requisits, t'hi pots apuntar gratuïtament a la pàgina web de l'organització.
La inscripció per aquesta semifinal està oberta fins l' 1 de març, o sigui que no t'adormis!
De tots els projectes presentats només sis passaran a la final.
I d'aquests sis, un jurat format per representants del món empresarial, del sector capital risc i dels mitjans de comunicació, en seleccionarà tres, que rebran 3.000, 1.500 i 750 euros.
El premi es completarà amb un ajut en serveis, assessories o col·laboració per valor d'uns 10.000 euros.
El jurat premiarà sobretot l'actitud dels candidats, per sobre de la rendibilitat del projecte empresarial.
La persona guanyadora de l'edició espanyola defensarà el seu projecte a la final mundial de Bangkok al mes de maig.
I competirà amb els guanyadors de les altres semifinals regionals per endur-se un dels tres primers premis: 18.000, 9.000 i 4.000 euros.
Així mateix, també rebrà serveis per un valor de 40.000 euros per impulsar el seu negoci i gaudirà d'un entorn d'emprenedoria internacional.
Els premis Global Student Entrepreneur Awards compten amb la col·laboració de Google i la xarxa d'universitats llatinoamericanes Universia.
Si vols formar part dels emprenedors del futur i no et fa por assumir riscos, amb els premis ara tens una oportunitat per continuar emprenent i innovant.
La gran triomfadora dels Mobile Premier Awards és una aplicació web amb ADN jove i catalana que posa en contacte estudiants universitaris per fer classes de reforç.
A partir de la seva pròpia experiència quan va ser estudiant universitari i la dificultat per trobar tutors que l'ajudessin en aquelles matèries que se li ennuegaven, Jordi Llonch, fundador i CEO de Sharing Academy, ha creat aquesta aplicació basada en el model de consum col·laboratiu.
Des del web, alumnes del mateix centre universitari poden contactar i posar-se d'acord per fer classes particulars que poden ser presencials o per videoconferència.
Es parteix de la base que el millor professor/a i el més accessible és aquell/a de la teva universitat que ja ha superat amb nota l'assignatura que et dóna problemes.
Com a professor, l'aplicació et permetrà publicar les teves classes i cobrar per aquest concepte.
De moment, cada tutor posa el preu, que de mitjana és de12€.
Sharing Academy s'encarrega de buscar-te els alumnes i l'empresa creadora de l'aplicació rep una petita comissió.
Com a alumne, ho tindràs molt fàcil per trobar les classes que t'interessin.
Cerca l'assignatura filtrant per universitat, grau i matèria.
Tot seguit, t'apareixerà un llistat d'estudiants que han aprovat aquesta assignatura i que ofereixen classes.
Només et queda escollir i contactar directament amb aquella persona o reservar la classe des de la mateixa aplicació.
L'aplicació ja està disponible per Android i properament també a IOS.
Glovo i Virtual Energy Advisor són també dos projectes amb ADN jove i català que han estat entre les 16 finalistes procedents de 12 ciutats diferents d'arreu del món.
I és que per trobar talent, no cal anar a buscar-lo a l'altra punta del món.
Està aquí mateix, a casa nostra.
En vigílies del Dia Europeu de la Informació Juvenil, ERYICA ens proposa que parem un moment i reflexionem sobre com ha afectat aquesta informació la nostra vida.
Anima't, participa en la campanya 'Youth information inspires you' i formaràs part dels actes de celebració a Hèlsinki del 30 aniversari d'Eryica.
El proper 17 d'abril no és un dia qualsevol: l'Agència Europea d'Assessorament i Informació Juvenil (ERYICA) celebra un 30 aniversari que coincideix amb el Dia Europeu de la Informació Juvenil.
Per celebrar-ho, impulsen una campanya que ens convida a pensar com aquesta informació ens ha afectat i els canvis que ha provocat en la nostra vida.
Joves i treballadors de l'àmbit de la informació juvenil esteu cridats a participar-hi i explicar a través d'una imatge, un vídeo o un text (breus i impactants, a poder ser), un dibuix, etc. aquest moment d'inspiració que us ha arribat a través de la informació adreçada als joves.
Per fer-ho heu de publicar-lo en el format que vosaltres trieu al Facebook amb l'etiqueta o bé enviar-lo a l'adreça [EMAIL].
Teniu temps fins al 18 d'abril per participar-hi.
Tot el material que es reculli formarà part de l'activitat promocional del 30 aniversari d'ERYICA i es publicarà en la seva assemblea general el proper 21 d'abril a Hèlsinki.
Catalunya és membre de ple dret d'ERYICA des de març de 2014.
Això li permet participar en la presa de decisions i la xarxa de coneixement que conformen els diferents serveis d'informació juvenil d'arreu d'Europa.
Doncs ja ho saps, si vols que tothom sàpiga com la informació juvenil t'ha canviat la vida no facis tard a la cita!